Важни планетарни аспекти за април 2021 | КАРМИЧНИЯТ КРЪГ\n02 апр. 2021 Светлана Тилкова - Алена Астрология и номерология 1221 Коментарите са изключени за Важни планетарни аспекти за април 2021\n27 април –30 април 2021 г.\nПлутон в Козирог разрушава старото и отживяло времето си, налага нов ред, нова организация и структуриране на управлението на държавите и организациите по света. Тази негова ретроградност е събирателна за необходимостта от вече осъзнатите промени и началото на тяхното осъществяване или на действието им, ако вече са внедрени в живота на човечеството. Осъзнатост, че въпреки неверието и съпротивата, дори с агресия, на мнозина, нов, по-добър живот се ражда в руините на старото. Да, по-бавно покълва, препятствията са много, но идва момент, в който набира мощ, избуява и застава непоклатимо на своето място.\nСекстил Слънце – Марс\nОт всички вас зависи да постигнете нужното ви душевно равновесие. Успехът е във вашите ръце. Ако работите сами, ще се справяте по-добре, но е задължително изискването да сте уверени в своите възможности. Подвластни сте на импулса на внезапното хрумване и прибързаните действия. Влияете се във ваша вреда от чуждо мнение. Внимавайте, владейте се, защото е по-голяма вероятността да се окажат губещи, а не печеливши след време.\nСекстил Слънце – Сатурн\nЧестни в отношенията си с хората, но сте подвластни на чувствата си и често сте избухливи без причина при този аспект. Имате подкрепата на близки и приятели, но ще я загубите, ако сте прекалено отдадени в полза на околните. Не забравяйте, че трябва да се грижите и за своите потребности.\nПритъпете егоизма и егоцентризма си. Трудно е, но необходимо, за да престанете да мислите единствено за личните си интереси, защото само ако промените себе си, ще успеете да изявите скритите си заложби.\nОпозиция Луна – Марс\nТрудно контролирате в гнева си, причините за който често са напълно безобидни реплики, но аспектът пречи да ги подминете с безразличие. Критиката ви вбесява до степен на агресивни изблици, предимно във ваша вреда.\nСекстил Венера – Марс\nАспектът ви подкрепя, за да се справяте с всичко в живота си – и в личния, и в професионалния. Съдбата е благосклонна към вас и ви помага да жънете успехи, но те ще са повече, ако във всичко влагате добро настроение и работите с удоволствие.\nСекстил Венера – Сатурн\nЗаради влиянието на аспекта, дори и да сте импулсивни, този път сте умерени. Стремят към нормален и спокоен живот под знака на осъществените си мечти, дори и да не са сбъднати изцяло – важно е началото. Обградени сте от хора, на които можете да разчитате, а те на вас.\nСекстил Меркурий – Плутон\nТрудностите на деня са утежнени и от действието на аспекта. Ако сте търпеливи и си затваряте очите пред недостатъците на другите хора, което за мнозина е непосилна задача, ще бъдете идеалните приятели и партньори. В противен случай ви грози скандал и криза в отношенията.\nКвадратура Марс – Нептун\nИмате сили да отхвърляте много задачи, но си вредите, ако заради аспекта постоянно се впечатляват от действията на околните и от странични дразнители. Избухвате и излизате от релси за много време, което губите заради вашето неумение да забравяте дребните негативи в ежедневието си.\nКвадратура Плутон – Медиум Цели\nПоколенията са в противоречия с исканията на младите хора за кариерно израстване, а те на своя ред са в противоречие с остарелите и закостенели виждания на по-старото поколение, но без да се замислят, че могат да извлекат полза от тях.\nТригон Марс – Юпитер\nПри този аспект цялата амбиция и инициативност на Марс прелива в прекаления оптимизъм на Юпитер. Не искате да повярвате, че ако оставите нещата на собствен ход, неусетно може да се провалите. Във ваш полза е да развиете у себе си прозорливост и чувство за себесъхранение.\nКвадратура Юпитер – Медиум Цели\nГотови сте на всичко, за да заемете мечтаното място в професионалната си кариера. Не си товарете кармата, като разчиствате пътя си без оглед на средствата, защото вместо стабилен кариерен връх може да се окажете на дъното на пропаст, а излизането в Светлината да е невъзможно заради липсата спасителна стълба, защото заради множеството врагове, които сте си създали, няма кой да ви я спусне.\nСъвпад Луна – Юпитер\nЗаради влиянието на аспекта дори и вашите завистливи неприятели ще ви ценят като партньори. Постигате планираното за деня, ако имате ясна крайна цел. Оптимисти сте. Радвате се на приятели, с които взаимно си помагате, защото за вас днес няма невъзможни, недостижими цели или непреодолими трудности. Не пропилявайте деня си в бездействие.\nТригон Сатурн – Северен Лунен възел\nМатериалното от предишните прераждания, която вреди в настоящия живот на мнозина, заради аспекта има въможност да се трансформира в материално полза и за околните, заради проява на щедрост и желание за подкрепа на нуждаещите си.\nСъвпад Северен Лунен възел – Медиум Цели\nВашата професионална реализиция и кариера може да не е тази, която ви е отредена. Този аспект позволява да преосмислите кариерните си мечти и ако не сте доволни да достигнете до истината, което е вашето амплоа, която де ви води към върха, дори и да е нещо коренна различно и неочаквано.\nКуинконс Юпитер – Плутон\nАко сте сред хората, които са се родили не в своето време и не на своето място, аспектът позволява на вас, които сте векове пред останалите хора в своите разбирания за живота, да наложите поне малка частица от тях в днешния ден. За всички останали денят е подходящ да работят върху интелектуалното си израстване.\nКвадратура Марс – Плутон\nУмереност във всичко – това е житейското ви правило, заради този аспект, за да не си спечелите врагове при неочаквана проява на агресия само защото някой ви противоречи.\nЗаради аспекта, свързан най-вече с поколенията и тяхната различност, бързо изпадате в ярост, когато срещнете хора, готови да ви се противопоставят с думи и дела. С агресия нищо не постигате. Примирете се с факта, че не сте всезнаещи, и се смирете, като се научите да уважавате чуждото мнение. Ако ви поучават по-възрастните от вас, се съгласявайте, но действайте според своите убеждения.\nКвадратура Слънце – Северен Лунен възел\nПротиворечията с хората от вашето обкръжение и най-близките ви няма да са малко в този ден. Ще бъдат още по-силно изявени, ако не сте намерили своето място в живота, дори и да е различно от очакваното. Важното е, че колкото и да е потискащо противопоставянето, вие сте готови да се сработите със средата си.\nКвардатура Венера – Плутон\nЗаради влиянието на аспекта въпреки че мечтаете да срещнете идеалната си половинка, ако е кармична, свързана с отдавна минало щастие – още по-добре, но рискувате да я пропуснете. Когато не я намерите са готови да скачате от партньор на партньор, за да прикриете проблемите си. По-добре не го правете, ще съжалявате горчиво заради бъдещи интриги, свързани с минали и забравени мимолетни връзки.\nКвадратура Венера – Асцедент\nЛюбовта и личните отношения са пречупени през влиянието на асцедента и положението на Меркурий, в зависимост от положението им в огнени или емоционални знаци. Бъдете отговорни и внимателни, за да не се окажете обградени с неприятели и самотни, без обич и уважение.\nСъвпад Меркурий – Медиум Цели\nВ професионално отношение успявате с цената на добре подбрани и на място изречени думи, твърдения, споделени знания и интелектуални постижения.\nКвадратура Луна – Медиум Цели\nПротиворечието между желанието да работите и да печелите и нежеланието да си товарите с отговорности, но пък с надеждата, че ще печелите може да ви костна безработица.\nКвадратура Меркурий – Асцедент\nАспектът повлиява най-вече хората, родени с асцедент в Близнаци и Дева, заради опасността да говорят повече от безопасното за тях и да изричат непремислени думи, подтикващи към проява на агресия от околните.\nСъвпад Луна – Асцедент\nБез значение в кой знак е асцедентът, но със засилено влияние в Рак, меланхолията по време на влиянието на този аспект пречи да сте дейни и губите времето си в безсмислени занимания, за което още на следващия ден ще съжалявате.\nАспектът ви подтиква да преувеличавате и да прекалявате с всичко. Склонни сте доверчиво да създавате нови приятелства само защото някой ви е направил добро впечатление в момента и сте го харесали. Когато задълбочите отношенията си, ще отчетете, че не сте успели да прецените вярно този, с когото вече сте се обвързали в приятелски или по-сериозни отношения.\nТригон Луна – Уран\nПериод изпълнен с несъгласия и бунтарство. Мнозина инатливо настояват отношенията, задачите, поведението, животът им да се развиват според техните разбирания, но обичайно в този ден те са в разрез с общоприетите норми на поведение. Противоречията са толкова изявени, че мнозина ще се почувстват отхвърлени от близките си и хората, сред които се движат. Възможно е точно в този ден многократно отхвърляни идеи да бъдат приети, а някои от тях дори да са крачка напред в световното развитие.\nОпозиция Сатурн – Асцедент\nТози аспект е с особено влияние. Дори и при хората, които съгласно своя асцедент са лениви и не се стремят към материална стабилност, ще се появи желание за успех и финансов просперитет. Временно, но може да се окаже и постоянно, ако за краткото време на влиянието му успеят да намерят добро място за своята кариера.\nСъвпад Меркурий – Лилит\nВзаимодействието тласка всички вас към действия на основата на разума, към любопитство, както и към механично натрупване на знания. Възможно е да имате затруднения, когато използвате духовните си заложби.\nСъвпад Венера – Лилит\nАспектът и влиянието на Лилит принуждават всички вас да отделяте повече внимание на външната изява, на лустрото, отколкото на вътрешното съдържание, интелект, знания и умения. Склонни сте са харчи излишно за ненужни вещи или пък ако сте в другата крайност, тя е на безразличие по отношение на външния вид.\nОпозиция Луна – Северен Лунен възел\nЕмоциите заради аспекта са засилени, но се проявяват в странни съновидения, често без значение и тълкуване, заради излезлите на преден план негативи от натрупана карма в настоящия живот.\nТригон Хирон – Асцедент\nПланетата, която е връзка между духовното и интелектуално израстване и мостът между двете за да намиране на златната среда повлиява хората, които съгласно асцедента си са силно изявени материалисти или пък не се интересуват от парите, за да намерят компромиса в себе си и да живеят в равновесие с изискванията на планетата.\nМесечен хороскоп на България за април, 2021 г. Езотеричен хороскоп за април 2021


Петльовден - обичай на стотици години, оцелял до наши дни - БЪЛГАРИН\nPosted on 01.02.2018 24.05.2018 by БЪЛГАРИН\nПо българските земи е познат на изток от линията Добруджа, Ришки проход, Ямболско и още по- на юг – Лозенградско и Одринско. Макар да не е общобългарски, обичаят е тачен на много места и възприет като празник на мъжката рожба. Той се среща в обредната практика на старото местно българско население в Североизточна България и имa ясни връзки с основните дялове на българската обичайна система.\nПетльовден образцово е описан от М.Николова, М. Василева (за Добруджа), Ст. Генчев и др. Интересeн пример за съхранен и продължаван във времето обичай, чийто елементи и днес могат да бъдат регистрирани конкретно в някои селища от Варненска област. Особено тържествено той се празнува в с. Голица и няколко околни села. Празникът се уважава и сред гагаузите. Интересно е теренното проучване от колектив учени, които изследват гагаузките села около гр. Каварна.\nПо традиция обичаят се изпълнява преди всичко от семейства, които имат синове. В някои селища обичаят има специален вариант за семействата с дъщери и в крайна сметка е общ за целите селища. По време той е свързан с празника на християнския светец Евтимий и винаги се празнува на 20 януари или 2 февруари, в зависимост от действащия календар.\nСъществуват няколко устни предания за произхода на този празник. Все още се разказва за това, че при сформиране на еничарските войски са били вземани насилствено мъжките рожби от всяка българска къща. Една майка решила да измами турците като заклала петел и окървавила пътната врата. Когато минавали войниците да вземат детето й тя през сълзи нареждала, че е омъртвила детето си, за да не го предаде на турците. Войниците се изплашили от смелата българка и си тръгнали от селото.\nДруга легенда свързва обичая Петльовден с библейските сюжети при раждането на Христос, когато цар Ирод е наредил всички младенци да бъдат избити, за да бъде убит и самия новороден Иисус.\nНазванията на обичая според Ст. Генчев са три типа:\nОбразувани от петел + ден/т.е. по названието на жертвената птица/ с ред фонетични варианти. Този тип названия, които по същество са названия на празник, са по-широко разпространени у нас българите. Към същия тип доколкото са образувани пак от петел, но от формата на номина агентис, се отнасят и Петеларовден, Петларовден.\nНазвания, образувани според М.Николова от особеностите на жертвената птица, която в по-тесен регион следва да е винаги черна –„Черновден“, „Света Черна“.\nНазвания по името на св. Евтимий. Тук вариантите са изключително много: от Евтим, Евтимовден до Хетим и Ихтиман (?). Този тип названия също са много широко разпространени.\nНе са редки случаите в едно селище да са разпространени и познати две и повече названия от различен тип, едно от които винаги е по-активно. В отделните области може да е познато само едно название.\nПодготовката на обичая включва следните специални моменти – осигуряване на петел, по-рядко, но не невъзможно – ярка. Птицата в отделните селища следва да е отгледана в двора на семейството, а в по-малък брой селища да е винаги черна. На празника се приготвя специален реквизит, който представлява укаса от перата на жертвената птица. Към това се добавя и восъчната свещ, която по стари предания се изработва във всяко домакинство, което отбелязва празника. Към това се прибавя задължително и каделя вълна. Задължително на този ден е било и част от облеклото, ако не е възможно цялото облекло, да е сватбено.\nОбредната храна е била приготвяна също поотделно във всяко едно от дамакинствата. Обикновенно се приготвя гозба от жертвения петел. Най-често е бил сваряван цял. Подготвя се пресен хляб или баница. Напитката, която най-често се приготвя е стоплено вино, подсладено и подправено с черен пипер. Както е добре известно в миналото основните участници в обичая са били жените-майки. В далечното минало се наблюдава неизказана забрана за участие на омъжени, но без деца жени в Петльовден и Бабинден. И ако тази забрана отпада за Петльовден, то за Бабинден се запазва. Участието на мъже е крайно забранено. Рядко е възможно да участва млад мъж, който може да заколи жертвения петел. Това се е наблюдавало предимно в селата около Котел и Карнобат. Юношата се нарича петелар или петлар. Мястото, където трябва да бъде заклан петела на празника варира от къщния праг и прага на дворната врата до дръвника, градината, двора изобщо. При заколването нарочно опръскват наоколо с кръв, специално цапат с нея лицето на петеларя и изобщо лицата на момченцата до 12-13 годишна възраст, за да са здрави. Намазват с тази кръв и вратите, които имат открита страна към улицата или двора. Някъде това става със самата отрязана глава на петела. Перата от опашката се изскубват и се използват за украса\nИнтересно е описанието на М.Николова на Петльовденския обичай от 1970г. в с. Голица, обл. Варна\n„Жените започнаха да се събират към обяд заедно с бохчите носеха мрежи и чанти с бутилки вино, ракия, лимонада и други неща за ядене – наденици, торти и прочие. Настлаха черги по пода на читалищния салон и наредиха на тях донесените бохчи със зелници, пити и петли. На санитарката Радка Павлова Петкова подадоха копани, пити, зелник, дариха я с пешкир и престилки. Нахлузиха и върви с пуканки и чушки, прекадяване палене на свещи не бе извършено. След угощението при което жените си подаваха една на друго от донесеното и шумно се шегуваха, започнаха буйни хора, неудържими най- напред в читалището, а после и вън пред сградата. Те продължиха до късна вечер под звуците на гайди. А още по до късно продължи веселбата на насъбралите се в кръчмата жени и мъже (през деня мъже почти нямаше, т.к. беше работен ден) през 1970г. Угощението и веселието бяха още по –непренудени, т.к. освен мен нямаше други външни наблюдатели. Чуваха се безброй шеги и подмятания, свързани със символичната украса по женските глави и с характер“.\nДнес празникът протича по начин, който местните сами режисират. В организацията винаги стои кметството и читалището. Дни преди Петльовден се определя къща, в която да се заколи петел. Действието се извършва в двора на стопаните, като голяма част от селяните се събират в двора на тази къща. В двора присъстват и жените от самодейната певческа група към читалището. През това време в много от къщите се приготвя храна за празника. Подготвен е и салонът на читалището, където по обяд се събира цялото село. Присъстват и много външни наблюдатели. В салона се дава пищно огощение. Всеки носи топла пита или баница, задължително сварено пилешко месо, както и алкохол, най-често вино, ракия, мента. На центъра на с. Голица се извиват хора, като за целта е ангажиран оркестър. В читалището, където са разположени масит,е се прави възстановка на обичая. Самодейната фолклорна група, режисирана от читалищните дейци, представя на всички посетители как е преминавал празникът в миналото. На тази основа в заключение може да се каже, че Петльовден е възможно да се разглежда като една от домашните регионални особености на българската обичайна система. Славянската основа на този обичай се потвърждава от няколко факта, които Ст. Генчев подчертава ясно: В ХХ век у славяните жертвоприношението на птица се среща в различни случаи: 1. Вероятно като средство за осигуряване на успех; 2. В знак на благодарност; 3. При погребение или при погребение-сватба;\nТова дава основание да се допуска, че и по-рано жертвоприношението на птица у славяните не е имало единствена форма и насоченост.\nМария Николова изказва теорията си, че Петльовден е наследство от древнославянски празник в чест на лова и пчеларството, а по-късно и на жертвоприношение на птица – петел, символ на мъжкото начало. Чрез него подрасналите момчета е трябвало да получат силите на жертвения петел, които сили да ги подпомогнат в предстоящата им дейност на ловци и животновъди. Следователно според М. Николова Петльовден е празник, на който е била приемана новата генерация ловци за годината и в такъв смисъл е бил празник и на новата ловна или животновъдна година. Според Стоян Генчев, който цитира руския учен Зеленин, етническата история на българския народ не само допуска, но и предполага известно тюркско влияние върху формирането на българския обичай Петльовден. Тюркското влияние върху него би могло да бъде и един от факторите за обособяването му като регионална особеност в българската народна култура.\nНиколова, М. Обичаят Петльовден в: Известия на народния музей – Варна, кн. IX/ХХIV/, 1973, стр. 153-180\nВасилева,М Календарни обреди и обичаи.-Добруджа. Етнографски, фолклорни и езикови проучвания, С. ,1974, с. 316\nГенчев, Ст. Българският Петльовден и руската Троециплятница, в: Очерци по Българска етнография, Велико Търново, 1996\nПетров, П.А. пос.съч. , кукери и сурвакари стр . 270-271\nМичева, М. Обичаи и обреди, свързани с бременността, раждането и отглеждането на детето. в: Странджа – материална и духовна култура, С 1996.


е-управление :: За българската администрация е-управлението е пращане на имейл :: Economic.bg – Икономическият портал – Новини, икономика, бизнес, компании, финанси, пазари, работа, интервю, анализ\nНачало Технологии е-управление За българската администрация е-управлението е пращане на имейл\nМного фирми смятат, че наличието на интернет страница и/или Facebook е достатъчна дигитализация, показва проучване на БСК\nЗначителна чат от българската администрация си представя електронното управление като изпращане и получаване по електронна поща на сканирани официални писма – с подпис и печат. Това разбиране е пречка пред по-нататъшното автоматизиране на взаимодействието между публична администрация с граждани и фирми, а и в самата администрация. Не се разбира ролята на създаването на документи само на машинно четим език, което е необходимо условие за свързването на различни бази данни.\nТова са част от заключенията в доклада на Българската стопанска камара (БСК) относно дигитализацията на бизнеса, обществото и публичното управление. В него се посочва още, че за много фирми наличието на интернет страница и/или Facebook е достатъчна дигитализация. Тези, които продават онлайн, са най-напредничавите. Същевременно проникването на софтуер за управление на клиенти и ресурси е крайно недостатъчно, а това е необходимо стъпало за т.н. Индустрия 4.0 – съществен елемент за запазване конкурентоспособността на икономиката. От камарата напомнят, че има държави, които подготвят навлизането на Общество 5.0.\nАнализът на БСК показва още, че България изостава значително от страните, с които бихме искали да се сравняваме по отношение на достъпа до интернет. Единствено Румъния е по-зле в това отношение.\nПроучването е установило, че усещането на повечето българи е, че извън големите градове няма интернет. Всъщност България се намира около средното за ЕС ниво по този показател. Но когато става дума за скорости над 100 Mbps, страната ни значително изостава. 24% от българските домакинства в извънградските региони не могат да си позволят да плащат за интернет. Това е най-големият процент в Европа. България е водеща и по брой домакинства, които не могат да си позволят да плащат за интернет като цяло. Това дава отражение на дигиталните умения на българина – на второ място сме по липсата им.\nПо отношение на дигитализирането на бизнеса и публичните услуги, България е на средно европейско ниво, дори e на 8-о място в ЕС през 2019 г. Съществен принос за челните позиции има наличието на услуги и на английски език.


Намерили изчезналото дете от Търговище в Лозница? – Труд\n“Левски” без загуба вече 21 години\nЦарица Елеонора се поболява на фронта\tДължим спасяването на Боянската църква на втората съпруга на Фердинанд\nНа 25 април 2018 да почерпят\nНамерили изчезналото дете от Търговище в Лозница?\n29.04.2017 • 01:30\nПрекратиха операцията по издирването на 5-годишното дете в Търговище. По последна информация то било намерено в Лозница, Разградско. Полицейски шефове от Търговище тръгнаха за там, за да потвърдят, че това е издирваното дете. Бяха лаконични, че докато не видят малката А. с очите си, няма да кажат официално, че е намерено.\nВъпреки това полицаите се разпръснаха, а поетапно и гражданите почнаха да дават отбой, в очакване на потвърждаване на добрата новина. Все още няма никакви подробности, ако Али е в Лозница, как е стигнала там. Оскъдната информация е, че детето е добре.\nСрещу ЦСКА за купата на България “Левски” без загуба вече 21 години\n25.04.2018 • 04:28\n25.04.2018 • 02:00\n25.04.2018 • 00:01


НГДЕК дава на своите ученици задълбочени знания по класически и модерни езици; по хуманитарните дисциплини и природните науки; развива самостоятелното им мислене, нравственото им възпитание и гражданска позиция. Като ги ориентира към корена и континюитета на човешкото знание и опит, училището им дава широк поглед за човека и обществото от античността до днес.\nМярка за всяко училище е реализацията на учениците. Възпитаниците на НГДЕК продължават много успешно образованието и развитието си в университетската степен. Учат отлично. Работят в духовната сфера. Научният потенциал в хуманитарните специалности на СУ "Св. Климент Охридски" и други университети: история, философия, културознание, педагогика, класическа филология, славянски филологии, информатика и др. се попълва от завършили НГДЕК. Наши възпитаници са доктори и доценти на университетите във Виена, Валенсия, Харвард, Бостон, Оксфорд и др. Най-радостен е фактът на завръщането на мнозина като учители в гимназията.\nЗа своето развитие училището получи от академичния съвет на СУ "Св. Климент Охридски" статут на Национален класически лицей към университета. Това е заслужено високо признание. Подобно признание гимназията има посредством сключения договор между НГДЕК и Нов Български Университет за специалностите класически изследвания и археология.\nАнтична култура и литература - магистърска програма\nСтарогръцки и латински текстове


Когато става въпрос за хранене на бебето, то трябва да започнем с това, че единствено кърменето се препоръчва до навършване на 6 месеца от живота на бебето. Възможната поява на хранителна алергия при бебе не е за подценяване, затова в следващите редове ще разкажем повече.\nАко вашето дете има алергия към краве мляко и не го кърмите, говорете с вашия личен лекар за това какво адаптирано мляко да дадете на бебето. Бременните или кърмещите жени не е необходимо да избягват храни, които могат да предизвикат алергични реакции (включително фъстъци), освен ако те самите не са алергични към тях. Ако вашето бебе вече има някаква предходна алергия като например диагностицирана хранителна алергия или екзема, или ако имате фамилна анамнеза за хранителни алергии, екзема, астма или сенна хрема, трябва да бъдете особено внимателни, когато въвеждате храни, така че първо говорете с вашия лекар за съвет.\nВъвеждане на храни, които могат да предизвикат хранителна алергия при бебето:\nКогато започнете постепенно да въвеждате твърди храни в диетата на бебето на около 6 месечна възраст, въведете онези, които биха могли да предизвикат алергични реакции плавно и в много малки количества, така че да можете да забележите всяка реакция на организма. Тези храни са разделени в 8 категории:\n– краве мляко\n– храни, които съдържат глутен, включително пшеница, ечемик и ръж\n– ядки и фъстъци\nТези храни могат да бъдат въведени след 6 месечна възраст като част от диетата на вашето бебе, точно както всички други храни. След като бъдат въведени и ако се понасят, тези храни трябва да станат част от обичайното меню на вашето бебе, за да се сведе до минимум рискът от алергия. Доказателствата показват, че забавянето на въвеждането на яйца от фъстъци над 12 месечна възраст може да увеличи многократно риска от развитие на хранителна алергия при бебето, точно към тези храни. Много деца израстват алергията си към мляко или яйца, но алергията към фъстъци обикновено е за цял живот.\nАко детето ви има хранителна алергия, четете етикетите на храните много внимателно. Избягвайте храни, ако не сте сигурни дали съдържат храната, към която детето ви е алергично.\nКак да разбера дали бебето има хранителна алергия?\nАлергичната реакция може да се състои от 1 или повече от следните прояви:\n– диария или повръщане\n– хрипове и задух\n– сърбящо гърло и език\n– сърбеж по кожата или обрив\n– подуване на устните и гърлото\n– течащо или запушено нос\n– възпалени зачервени и сърбящи очи\nВ някои случаи храните могат да причинят тежка алергична реакция (анафилаксия), която може да бъде живото застрашаваща. Потърсете медицинска помощ, ако смятате, че детето ви има алергична реакция към определена храна. Не се изкушавайте да експериментирате чрез изключване на основна храна като мляко, защото това може да доведе до това, че вашето дете не получава хранителните вещества, от които се нуждае.\nДобавки в храните и децата:\nХраната съдържа добавки по много причини, като например да я запазят годна за по-дълго време, да й дадат определен цвят или текстура. Всички добавки в храните преминават през строги тестове за безопасност, преди да могат да бъдат използвани. Етикетирането на храните трябва ясно да показва добавките в списъка на съставките, включително тяхното наименование или номер „E“ и тяхната функция като например „цвят“ или „консервант“. За жалост има разрешени консерванти обозначени с първа буква „Е“ които са канцерогенни и причиняват рак. Малко хора имат нежелани реакции към някои хранителни добавки, като сулфити, но реакциите към обикновените храни, като мляко или соя, са много по-често срещани.\nКак да се различи хранителна непоносимост от хранителна алергия при бебето?\nНепоносимост към определена храна е трудно смилане на определени храни и неприятна физическа реакция към тях. Това състояние причинява симптоми като подуване и коремна болка, които обикновено се случват няколко часа след хранене. Броят на хората, които вярват, че имат непоносимост към храни се е увеличил драстично през последните години, но е трудно да се разбере колко хора са наистина засегнати.\nКакви са симптомите на хранителна непоносимост?\nКато цяло хората, които имат непоносимост към храни, са склонни да изпитват:\n– коремни болки, подуване, газове и/или диария\n– кожни обриви и сърбежи\nТези симптоми обикновено се случват няколко часа след хранене. Може да бъде трудно да се разбере дали имате хранителна непоносимост, тъй като това са общи симптоми, които са типични за много други условия.\nИма ли изследвания за непоносимост към храна?\nРедица компании произвеждат тестове за непоносимост към храни, но тези тестове не се основават на категорични научни доказателства. Най-добрият начин за диагностициране на хранителна непоносимост е да следите симптомите и храните, които ядете. Вижте какво ще стане, когато изключите за известно време подозираната храна и след това я въведете отново в диетата си.\nОпитайте се да запазите дневник на храната, отбелязвайки:\n– какви храни ядете\n– някакви симптоми, които имате след хранене с тези храни\n– кога се появят тези симптоми\nСлед като имате представа кои храни могат да бъдат причина вашите симптоми, можете да опитате да ги изключите от диетата си в даден момент и да наблюдавате ефекта, който това има върху вас. Опитайте се да изключите подозираната храна от диетата си за 2 до 6 седмици и вижте дали симптомите ви се подобряват. Въведете отново храната, за да видите дали симптомите се възвръщат. Може да откриете, че може да понасяте определено ниво на изследваната храна и да получите симптоми само ако поемете по-голямо количество.\nНикога не ограничавайте диетата на детето си, освен ако това не е било по съвет на диетолог или педиатър.\nМоже ли симптомите ви да се дължат на нещо друго?\nАко редовно имате диария, подуване на корема, болка в корема или кожни обриви, но не сте сигурни в причината, посетете доктор. Той може да диагностицира причината от вашите симптоми и медицинската ви история. Ако е необходимо, лекарят ще назначи тестове като кръвни изследвания.\n– стрес и тревожно разстройство\n– непоносимост към лактоза\n– възпалително заболяване на червата\n– хранителна алергия\nЕто как да се разберете най-лесно разликата между хранителна алергия и непоносимост от храна:\n– е реакция от имунната система. Вашата имунна система погрешно третира проте


Joe Weider Victory AMINO RECOVERY - 120 таб | weider-bg.com\n> Продукти>Victory Endurance>Възстановителни>Joe Weider Victory AMINO RECOVERY - 120 таб\nJoe Weider Victory AMINO RECOVERY - 120 таб\nБезплатната доставка не се отнася за продукти с -35% отстъпка!!!\nЗащита / Възстановяване / Детоксикация\nС цел постигане на най-високо ниво на защита за тялото и мускулатурата и съкращаване времето за възстановяване, Victory Endurance създаде Amino Recovery.\n30 50 лева\nЗащита / Възстановяване / Детоксификация\nС цел постигане на най-високо ниво на защита за тялото и мускулатурата и съкращаване времето за възстановяване, Victory Endurance създаде Amino Recovery. Освен за ускоряване на възстановяването след тренировка, тази добавка изпълнява и важна функция за детоксификация посредством следната комбинация:\n- Разклонени аминокиселини (BCAAs): Това са комбинации от аминокиселините левцин, изолевцин, и валин, които имат възстановителни функции. Защо е нужен техния прием? Преди тренировка, те осигуряват защита и подсилват мускулната маса. При спортове за издръжливост те дават енергия без да черпят от резервите гликоген от мускулите, и забавят появата на умора. След тренировка, те ускоряват процеса на възстановяване, като реконструират засегнатите тъкани в резултат от интензивни тренировки.\n- L-аргинин: Наред с различните свойства на тази аминокиселина, една от най-важните характеристики е, че тя допринася за детоксикацита на организма. Освен това, тя действа възстановително, подпомага обмяната на веществата в организма и усвояването на протеините. По време на тренировка, тя играе роля на вазодилатация (увеличаване на притока на кръв към мускулите, известна също като "помпа"), която подобрява притока на кислород и хранителни вещества към мускулите.\n- L-глутамин: Тази назаменима аминокиселина защитава и възстановява мускулната тъкан, както и същевременно защитава гликогеновите резерви на организма. Освен това тя засилва функцията на имунната система и намалява "OTS" (След тренировъчния синдром).\n- Витамин В6: от жизненоважно значение за метаболизма на аминокиселините и белтъчините.\nВземайте по 2 капсули преди и 2 капсули след тренировка\nза 4 капс..\n2 мгр. 142 %ПДД\nОпаковка от 120 капсули - 30 дози\nЛевцин, изолевцин, валин, аргинин, глутамин, желатин, противослепващи агент: магнезиев стеарат, Витамин В6 (пиридоксин HCl), Цветове: E171, E172.


Проблемите с ходилата могат да са знак за диабет или рак на кожата\nИзтръпване на ходилата може всъщност да се окаже сигнал за някакъв по-сериозен здравословен проблем, който да бъде дори рак или диабет\nИменно ходилата са първите, реагиращи на даден проблем в нервната система, тъй като са най-отдалечени от сърцето и гръбначния стълб, и поради това трябва да ги наблюдаваме за някакви възможни знаци, че нещо със здравето ни не е съвсем наред, които могат да сигнализират дори за рак на кожата или диабет.\nПроблемите с ходилата могат всъщност да се окажат сигнал за някакъв по-сериозен здравословен проблем, който може да бъде дори рак или диабет\nЗагубата на косми вероятно е сигнал за проблем с кръвообращението и е много възможно в ходилата да не постъпва достатъчно кръв, която да подхранва космите.\nЧестото схващане на ходилата говори за липса на хранителни вещества и дехидратация. Ако сме по-активни физически, трябва да изпиваме по-големи количества вода, защото именно дехидратацията често води до спазми, а освен това и да увеличи приема в организма на магнезий, калий и калций.\nРаните, които дълго време не зарастват, могат да са знак за рак на кожата или пък диабет. Неовладяната кръвна захар може да доведе до увреждане на нервите в ходилата и човек няма да усеща нищо, когато се нарани. Ампутацията пък е най-зловещият възможен сценарий при някаква инфекция.\nРани, които дълго време не могат да бъдат излекувани, могат да са и знак за рак на кожата. Меланомът може да се появи абсолютно навсякъде по кожата, заради което е препоръчително и ходилата да се проверяват от време на време за подобни образувания.\nСтудените ходила могат да са причинени от хипотиреоидизъм – понижена функция на щитовидната жлеза.\nИзтръпването на ходилата (т.нар. периферна невропатия) много често се дължи на диабет, хроничен алкохолизъм или пък е страничен ефект от химиотерапия. Носенето на неудобни обувки също може да причини изтръпване на ходилата.\nДеформациите на ходилата най-често са наследствени и могат още повече да се задълбочат заради носенето на неподходящи обувки.\nБолките в петата са знак за разтегнато сухожилие.\nСърбежът и лющенето на кожата на ходилата говори за гъбички, екзема или псориазис.\n← Сминдухът помага при болки в гърлото\nС природни средства срещу вредните цигари. Лобелия и др. билки →


Футболната война в СССР, която Кремъл скри от света | sportcafe.bg\n16.06.2017, 15:28 (обновена 07.11.2017, 18:28)\nНа 5 април 1902 г. в 51-та минута на мача между Англия и Шотландия задната част на новопостроената западна трибуна се срива в резултат на проливните дъждове, паднали предишната нощ. Стотици привърженици падат от голяма височина, 25 от тях загиват, 517 са ранени. Стадион „Айброкс" се превръща в арена на още едно голямо бедствие - през 1971 г. 66 души умират и 140 са с различни наранявания, когато оградата се срива в края на дербито между Рейнджърс и Селтик. По време на инцидента Селтик води с 1:0, а на трибуните е и настоящият мениджър на Манчестър Юнайтед сър Алекс Фъргюсън и неговият брат Мартин\nПонякога футболът става арена на драми, кръвопролития и смърт. Всички са чували за трагедиите на стадион „Хейзел” в Брюксел, на „Хилсбъро” в Шефийлд, за стотиците убити на мачове в Африка…\nНо една друга кървава история десетилетия наред стои скрита в архивите на бившия Съветски съюз. Режимът в Кремъл дълги години държи потулена трагедията от 19 октомври 1959 г., когато избухва футболната война между арменци и азери. Повече от 20 души загиват в уличните битки в град Кировабад, в това число и невинни жени.\nЧак след разпада на Съветския съюз истината започва да излиза наяве. А тя е по-страшна дори от тази на „Хейзел”, където омразата между англичани и италианци доведе до смъртта на 39 запалянковци, отишли просто да гледат финала за Купата на европейските шампиони между Ювентус и Ливърпул.\nПричината за съветския „Хейзел” са отношенията между съседните Азербайджан и Армения. Те никога не са били приятелски, а още преди и след Октомврийската революция двете страни се бият за спорната област Нагорни Карабах. Край на военните действия от началото на миналия век слага влизането на Червената армия в тези територии. Но враждата остава. За да избие в един нищо и никакъв футболен мач…\nНа 19 октомври 1959 г. в азерския град Кировабад трябва да се играе мачът между представителите на „братските републики” – местният тим Текстилец и арменския Ширак (Ленинакан). Двубоят е от зоналната „Б” група на първенството на СССР. Градът със смесено население, разделен на две зони – от азери, които ще викат за Текстилец, и арменци – те са за сънародниците си от Ширак. Стадион „Спартак” се намира в арменската част на града.\nОще с пристигането си футболистите на Ширак са атакувани от разярена азерска тълпа, която ги причаква пред хотела. Началникът на милицията в Кировабад – полковник Мехтиев – обаче успява да овладее ситуацията. За по-сигурно властите докарват една рота десантчици за охрана. Нещо повече – азерските футболисти на Текстилец пристигат лично при гостите от Ширак и обясняват на тълпата, че това е просто един мач и нищо повече.\nЖак Суприкян, лявото крило на Ширак, свидетелства: „В Кировабад бяха пуснали слухове, че на предишния мач при нас, в Ленинакан, сме им изпочупили краката. Всичко живо беше озверяло! Нашите колеги от Текстилец дойдоха и казаха на хората, че нищо подобно не е имало. Това беше истинско спортсменско отношение…”\nВ деня на мача 7-хилядният стадион пращи от публика, най-вече азери. Значителен брой арменци обаче гледат през оградата, накачулили са се и по покривите на околните сгради. На терена всичко върви в другарска атмосфера. Дори при гола на Суприкян за гостите, азерският халф на Текстилец Яшар Бабаев го поздравява по арменски: „Апрес, ахпер-джан!”.\nАзерите, които преобладават в стадиона, реват неодобрително. Арменците отвън приветстват гола с мощни викове. „Тогава се събрахме в кръг и си казахме, че ще спечелим този мач в името на нашите сънародници от Кировабад”, разказва футболистът на Ширак Оник Абрамян, вкарал следващите два гола. Той добавя, че в хода на мача азерите са ги замеряли с яйца и гнили домати.\nПрочутият съдия от Москва Валентин Липатов се вижда в чудо, когато при резултат 2:1 за арменците от трибуните започва истинска канонада с камъни. След като добре премерен изстрел с половин тухла уцелва главата на Жан Суприкян, арменската публика, която гледа мача извън стадиона, открива огън с камъни по противника. Липатов решава да прекрати играта, но футболистите и на двата отбора го убеждават, че срещата трябва да продължи. В крайна сметка Ширак бие с 3:1, но голямата драма едва сега започва.\nСлед последния съдийски сигнал разярената азерска публика опитва да нахлуе на терена и да линчува арменците от Ширак. Милицията едва успява да спре тълпата, докато десантчиците обграждат гостуващия тим. Разнасят се първите изстрели, настава паника. Футболистите от Ленинакан са отведени в съблекалнята, колкото да си вземат багажа. Товарят ги на милиционерските камионетки и ги извеждат до границата с Армения.\nВ това време в Кировабад вече се води футболна война. Милиционерите, които са от азерски произход, вадят палките срещу арменците. Но има и милиция с арменски корени, тя пък бие азерите. Числеността на силите се изменя, когато от арменския квартал пристига побесняла тълпа със сопи и други подръчни средства за уличен бой. Азерите го обръщат на бягство. По пътя чупят каквото им попадне – прозорци, коли, кофи за боклук. Обръщат и автомобила на началника на милицията полковник Мехтиев.\nПривечер в Кировабад вече бушува гражданска война.\nТръгва слух, че азерите са пребили и хвърлили от моста в реката две арменки. Размик Петросян, участник в баталните сцени от арменска страна, твърди следното: „Наши работнички от текстилния комбинат в азерската част на града бяха бити и убивани. Организирахме въоръжен отряд, който отиде да прибере жените оттам. Три от нашите бяха ликвидирани от озверялата тълпа. Всеки, който имаше оръжие, го беше извадил и стреляше по противника”.\nЧак когато пристигат танковете от местната бригада, народът се разотива. Няколко дни Кировабад остава блокиран…\nРезултатът от футболната война: 20 убити, от които 11 арменци, основно жени. Второ отделение на милицията, където служат предимно арменци, е разпуснато. Трагедията е старателно покрита от властите в СССР. За нея се разчува чак след избухването на военния конфликт между Азербайджан и Армения през 1987 г. Но и до днес този злокобен мач в Кировабад не присъства в историята на големите футболни трагедии.\nOще: азери арменци гражданска война жак суприкян кировабад ленинакан милиция ссср съветския хейзел текстилец трагедия футболна война ширак яшар бабаев\n5 dedo adji | 17.06.201709:20\nП.П. А павето явно е издирвал и интервюирал роднините на жертвите от Москва. Като Павлово куче, само да чуе Русия или СССР, и започва да джавка.\n4 dedo adji | 17.06.201709:15\nВ СССР се криеха дори земетресенията, макар за тях да можеше да се получи международна помощ. Как да не скрият нарушената братска дружба между съветските народи.\nИ все пак, рекорда държи "футболната война" между Салвадор и Хондурас през 1969. Не граждански размирици, а истинска война с армия и авиация, траяла 4 дни и взела над 3000 жертви от двете страни. Разбира се, и при нея истинските причини са на светлинни години от футбола. Разбираемо е между арменци и азери, предстаители на различни раси и култури, с различни езици и религии, докато салвадорци и хондурасци са същите mestizos, говорещи същия език и изповядващи същата религия.\n3 TheRock | 17.06.201708:26\nДата: 20 октомври 1982 г.,\nМестоположение: Москва (тогава СССР, сега Русия)\n340 души са смачкани и умират по време на мач за Купата на УЕФА между Спартак (Москва) и холандския Хаарлем (2:0), докато се опитват да влязат отново на стадиона. За двубоя са продадени сравнително малък брой билети поради което за публиката е отворена само Източната трибуна с един вход. Минути преди края Спартак води с 1:0 и феновете започват да напускат съоръжението през този единствен вход. В този момент домакините бележат втори гол. Част от публиката тръгва да се връща обратно. Полицаите не позволяват това да стане през друг вход. Според съветските власти в хаоса, смачкани от тълпата, са загинали само 66 дущи. Според много хора, включително роднини на жертвите броят е много по-голям.\n2 TheRock | 17.06.201708:24\nВълков, не можеш да повярваш че в любимият ти СССР, години преди "Хейзъл" се е случило същото!?\nИ какви са тия малоумни сравнения!?\nТи си пълен олигофрен драги, пълен!\n1 Вълков | 16.06.201721:33\n"Чак след разпада на Съветския съюз истината започва да излиза наяве. А тя е по-страшна дори от тази на „Хейзел”, където омразата между англичани и италианци доведе до смъртта на 39 запалянковци"\n"Повече от 20 души загиват в уличните битки в град Кировабад, в това число и невинни жени."\nКоя трагедия е по страшна тази 39-те жертви или тази с 20-те ??????????????


Невероятно! Тя е на... 45г! | Dama.bg - Любимият сайт на всяка дама\nDama.bg › Здраве и спорт › Здравословно › Невероятно! Тя е на... 45г!\nНевероятно! Тя е на... 45г!\n43 473 прегледа 3 мин време за прочит 0 споделяния\nНа визията на тази жена завиждат милиони млади жени от цял свят!\nТя е Масако Мизутани – жената, която се превърна в символ на „вечната младост”. Японката е родена през далечната 1968 година и вече е на 45 години, но бихте ли й дали повече от 20?\nМасако е идол на хиляди жени по света, които биха дали мило и драго да изглеждат като нея на тези години. И най-интересното е, че тази красавица изглежда така без пластични корекции. Да, правилно прочетохте – Мизутани никога не е имала среща с пластичен хирург, а тайната на младостта й се крие в няколко просто правила, които спазва от години.\nЕдна от "тайните" на Масако Мизутани е в здравословното хранене, което е в основата на добрия външен вид. Тя неведнъж е споделяла, че набляга предимно на плодове, зеленчуци, ядки и мляко. Провокирана от безбройните писма на почитателите си, японката показа едно от менютата си. На страницата си във Facebook 45-годишната брюнетка обясни, че се храни 5 пъти дневно. „3 големия ястия, малко плодове и три кубчета черен шоколад. Пия зелен чай и 2 литра вода”, написа под снимката красавицата.\nМасако поддържа тялото си и с фитнес. Жената, която е майка на две големи деца, прекарва по 5 часа на ден в грижа за тялото си. Масажите, СПА процедурите и качествената козметика са задължителни. „Никога не излизайте без слънцезащитен крем”, съветва японката. Други много важни „тайни” са пълноценният сън и избягването на тютюнев дим. И не на последно място – Масако е много оптимистичен човек, който се радва на живота. Вътрешното й удовлетворение пък се отразява и на прекрасния й външен вид.\nВижте я и във видеото. Не изглежда на 45, нали?\nАнтония Иванова 01.06.2013\nвечна младост красота Масако Мизутани младост\nКаква е истината за движението Body Positivity\n572 7 мин 17\n15 невероятно красиви жени от смесена раса\n17 711 2 мин 357\n11 прости бюти съвета, с които ще изглеждаш прекрасно\n6 538 8 мин 37\n9 дамски трика, които трябва да изпробвате през лятото\n4 849 5 мин 50\n1 241 4 мин 13\n1 417 6 мин 23\n1 763 3 мин 37\n4 786 6 мин 33\n9 748 8 мин 98\n5 983 2 мин 13\n3 096 10 мин 47\n6 894 7 мин 127\n8 589 4 мин 24\n38 337 1 мин 308\n5 821 6 мин 15\n2 388 5 мин 43\n5 915 3 мин 64\n7 854 8 мин 69\n14 053 1 мин 53\nВижте програмата на турнира в Хале за сряда\nСлед 342 дни отсъствие: Анди Мъри за малко не победи Кириос (видео)\n2 821 1 мин 41\n1 604 2 мин 1\n1 577 2 мин 2\n2 179 1 мин 0\n3 191 1 мин 0\n5 600 1 мин 0\n5 951 4 мин 0\n17 272 4 мин 0


Пролетен панаир на книгата 2007: Стартът | Аз чета\nПролетен панаир на книгата 2007: Стартът\nЛятото приближава, наближават и сезонните отпуски. И каква по-хубава компания за свободното време от интересната книга. За щастие днес започна пролетния Панаир на книгата в НДК, който ще продължи до неделя, 3 юни. И точно това е мястото, от което човек може да се сдобие бързо с качествени книжки.\nИзложителите за поредна година са доста, а разнообразието от заглавия е може би най-голямото досега. Всъщност и намаленията не са за изпускане – панаирните цени стигат до зашеметяващи отстъпки от 60%, а спокойно могат да бъдат намерени и качествени издания за по лев-два. Така че – атакувайте!\n2007 България панаир пролет


Местен завързал Мартин, но той му се изплъзнал - Крими — Стандарт Нюз\nБлизки на убиеца на Кристи са знаели за престъплението, но замълчали\nДва часа преследвали бившия затворник в гъста гориста местност\nИма категорични доказателства, че 21-годишният бивш затворник Мартин Трифонов е убиецът на малката Кристи от сливенското село Сотиря. Той е закован с ДНС проби, съобщи главният секретар на МВР гл. комисар Ивайло Иванов на брифинг в Сливен.\nВИЖ ОЩЕ: Младежи помогнали за залавянето на Мартин (ВИДЕО)\nВ четвъртък следобед тялото на 7-годишното зверски изнасилено и пребито до смърт дете бе намерено в дере край селото. Момиченцето издъхна в болницата.\nМартин бе задържан след два часа преследване в гъста гора. Предстои да му бъдат повдигнати обвинения за убийство по особено жесток начин, както и за блудство и изнасилване на малолетна.\nВИЖ ОЩЕ: Убиецът на Криси прострелян в крака (ОБНОВЕНА)\nМартин е бил засечен в района. Местен попаднал на него, завързал го и го снимал. Даже изпратил фотото на полицаите. Но Трифонов успял да се измъкне и преследването му продължило. В него се включиха полиция, жандармерия, военни и горски служители. А също така и петима тийнейджъри от с. Сотиря. Един от тях настигнал Мартин и го ударил с камък.\nВИЖ ОЩЕ: Хванаха убиеца на Криси\nЗаподозреният не се подчини на никакви разпореждания, наложило се е колегите да използват оръжие. Те са стреляли, имали са основание за това, каза гл. комисар Иванов. Той съобщи, че Трифонов има нараняване в краката и в момента е в сливенската болница, където ще се установи дали раната е от куршум или бившият затворник сам се е наранил докато панически е бягал.\nВИЖ ОЩЕ: Джамбазки: Химическа кастрация за убиеца на Криси\nБлизки на Мартин Трифонов са знаели, че той е блудствал с детето, но са зъмълчали, съобщи още гл. комисар Иванов. И допълни: "Когато потвърдим информацията, ще ви го кажем".\nСпоред главният секретар на МВР Мартин Трифонов не е пиел, но е бил почитател на енергийните напитки. Също така той едва ли е употребявал наркотици, защото той и семейството му не са имали никакви пари.\nТагове: Криси 7 Години Убийство С. Сотиря Мартин Трифонов Затворник


Специалистите съветват как да се погрижим за косата и кожата си на слънце - Кожа - Красота - - Jenite.bg\nНачало / Красота / Кожа / Специалистите съветват как да се погрижим за косата и кожата си на слънце\nпо статията работи: Теодора Георгиева | 07.07.2016 | 13:30\nВажно е да пазим кожата и косата си\nВсички ние, дами, обичаме да се препичаме на слънце през лятото. По този начин ставаме апетитно кафеникави и се чувстваме по-добре. Как се отразява, обаче, това на кожата ни, на косата, на ноктите? За жалост не толкова добре, колкото на нас би ни се искало. Затова ние избрахе нянколко полезни съвета ит специалисти, които сме сигурни, че ще оцените.\nДоктор Надин Помаред (дерматолог)- Важно е да знаете , че така желаният тен не остава вечно, но за разлика от него бръчките са завинаги. Препоръчително е , ако ходите на солариум, да го прекратите 15 дни преди да тръгнете за морето. Също така изпозлвайте лек, дневен крем с хилауронова киселина.\nМики (гримьорка) - Тя използва палмово масло за косата си.\nЕлоди Грамонд - основателка на Tigre Yoga club - "Още със събуждането си пия чаша гореща вода и чай от здравец и лайка". Според нея през лятото кожата има свойството да се подува, а по този начин Елоди предотварятва този процес. Сутрин се зарежда с много ядки и плодове.\nКатя Шафосе - директор на СПА център - Тя прибавя няколко капки етерично масло от морков в дневния си крем.\nАни Ерандонеа - маникюристка - Важно е ноктите на ръцете през лятото да дишат според нея. Затова тя казва, че само ги лакира, но не прави по-специални процесъри, като например полагане на гел-лак.\nЖозиан Лоре - специалист по натурална козметика - Тя препоръчва да се правят разходки сутрин , а след това да се вземе вана, в която да се добавят етерични масла от мента, канела и хидролизат от водорасли. Също така, тя препоръчва ваната да е с телеснат температура.


Първи думи на Румен Радев след обявавяване на предварителните резултати - Под Тепето - Новини Пловдив\n21 ноември, 2021 21 ноември, 2021 Под Тепето13 коментара за Първи думи на Румен Радев след обявавяване на предварителните резултати\nПърви думи на Румен Радев след обявавяване на предварителните резултати\n“Хората се измориха от избори, пандемия, манипулации и режисирани скандали”, така държавният глава коментира разликата между първата и втората кандидат президентска двойка\nПрезидентът Румен Радев и вицето му Илияна Йотова спечелиха втория тур на изборите за Дондуков 1. Това сочат предварителните резултати от екзит половете на водещите социологически агенции в страната.\nРазликата между първата и втората двойка на първи тур бе 711 000 гласа.\n10 минути преди края на изборния ден две агенции дават разлика от малко над 34 процента между Радев и Герджиков.\nПо данни на Галъп Румен Радев печели изборите с 64,5, срещу 33, 6 % за проф. Анастат Герджиков.\nПред Нова телевизия Румен Радев бе лаконичен:\n“Хората се измориха от избори, пандемия, манипулации и режисирани скандали и най-вече съкрушителната ни победа на първи тур. Тя успокои много хора и си казаха – тя победата е ясна.” – така държаният глава коментира разликата между първата и втората кандидат президентска двойка.\nБългария издържа този изпит по демокрация, не се поддадe на опитите да се посее етническо разделение, разумът и родолюбието надделяха над апатията и лъжата. Това заяви президентът Румен Радев по-късно при първото си изявление.\nТой излази благодарност към гласувалите и работилитите за изборите, на предизборния си щаб и на партиите, които са ги подкрепили с Илияна Йотова. Също така поздрави проф. Герджиков и всички кандидати, за това, че са дали своте идеи за България.\nРадев посочи, че новият парламент няма право на грешка и протакане, защото хората няма да простят на партиите в него. Според него очакванията на обществото са, че трябва да се види отчетливо политическо мнозинство, което незабавно да предприеме реформи в съдебната система, да не допусне социално-икономическа криза през зимните месеци и да вземе отлагани с години решения.\nДържавният глава подчерта, че борбата с пандемията остава приоритет, както и подкрепа за нуждаещите се.\n„Предстоят още много и сериозни усилия, но България излиза от застоя и автокрацията на пътя на модернизацията. Аз съм оптимист“, подчерта Радев.\n100% паралелно преброяване: Радев 66,4% : Герджиков 31,9%\n13 thoughts on “Първи думи на Румен Радев след обявавяване на предварителните резултати”\n22 ноември, 2021 в 10:47 am\nПо прост от Радев няма и не може да има.предател,българско,убиец на демокрацията\n22 ноември, 2021 в 9:21 am\nТикви прости гербаджийски дето повтарят опорките на вожда си.\n22 ноември, 2021 в 12:27 am\nИзбрахме посредствеността пред интелигентността.\n22 ноември, 2021 в 12:35 am\nДа наречеш един от най-елитните военни пилоти в света посредствен, говори за много силна пристрастност или много малко познаване на реалността. Почтен и смел човек е Радев, с мнение и позиция. ГЕРБ поставиха преди него една карикатура, която Бойко подръпваше за ухото и българите показаха, че не искат още една кукла на конци, било то и професор.\n22 ноември, 2021 в 12:31 pm\nSa kakaw eliten pilot goworite! Radew e malak i sloben wlastolübiw diktator! Niamate predstawa kakwa glupost iswarsichte s glasowete si sa nego!\n22 ноември, 2021 в 9:20 am\nКаква интелигентност, бе Мунчо, след като и на децата стана ясно, че зад Гербжиков наднича грозната сикаджийска мутра Борисов.\n22 ноември, 2021 в 12:25 am\nБългарите не обичат интелигентните и образовани личности.Да си спомним за убийствата по най зверски начин на поети,писатели,учени.Жалко,много жалко,върнахме се 75г.назад.\nPingback: 100% паралелно преброяване: Радев 66,4% : Герджиков 31,9% - Под Тепето - Новини Пловдив\n21 ноември, 2021 в 11:36 pm\nНаистина, защо трябваше да ни юркат на балотаж? Да бяха настроили машините на Мадуро още на първи тур! Такива като откачалката с големите и малки букви оставиха комуниста Радев за срам и позор. След 32 години се върнахме в изходна позиция. Жалко\n21 ноември, 2021 в 9:56 pm\nБългария отиде на бунището\nГЕРБджиков с конферансие ТОТЕВ нямаше шанс каза:\n21 ноември, 2021 в 8:23 pm\nНито в Пловдив, нито в Източна Р., нито никъде в страната представен от мамин инджинеринг ТОТЕВ, ИМПЕРИАЛист колегата ГЕРБджиков нямаше шанс нито за миг. За чудене е защо трябваше да ни юркат повторно на балотаж – абсурдна „система“.\nВ наш’та ма’ала Мичкюр добрите майки забраняват на дечицата като мръсни думи „тотев“ и „герб“.\nРежимът БоБоТРИ сякаш наистина отиде на бунището та са не видя\n21 ноември, 2021 в 11:45 pm\nАми какъв шанс да има eдин интелигентен човек срещу Рашков, агенти на Държавна сигурност и цялата държавна машина? Браво на проф.Герджиков, той е моралният победител!\n22 ноември, 2021 в 12:41 am\nКакъв морален победител е Герджиков? Че стана лице на простащината и мафията ли? Ако следите медиите, вижте кои го рекламираха ПИК, ТРУД и другите парцали на Пеевски и Бойко. Защо според вас? Това да си интелигентен и да си непочтен, лицемерен и слугинаж на престъпници, не са взаимоизключващи се неща. Примери много.


Американските санкции могат да оставят Венецуела без 50% от петролните ѝ платформи:: Investor.bg\nОще от този автор Новите карантинни правила във Великобритания тласнаха надолу европейските борси\nПрез юли страната имаше само 23 работещи платформи спрямо 49 две години по-рано\nСпиране на работата на платформите ще подложи на натиск и администрацията на президента Николас Мадуро, която разчита силно на петролните запаси. САЩ залагат на повишаване на икономическия натиск, за да постигнат целта си за сваляне на режима и произвеждане на нови избори в обхванатата от криза страна, която е сред основателките на Организацията на страните производителки на петрол (ОПЕК) и е най-големият износител на суров петрол в Латинска Америка през последните години.\nВенецуела имаше 23 работещи петролни платформи през юли спрямо 49 само две години по-рано, показват данни на компанията Baker Hughes. Десет от тях са застрашени от американски санкции, сочат изчисления на Caracas Capital Markets. Американското финансово министерство удължи гратисния период през юли за доставчици на услуги с още три месеца, въпреки че компаниите настояваха за удължаване с шест месеца.\n„Почти половината от платформите са управлявани от янките и ако те спрат работа след два месеца, това наистина ще навреди на Венецуела, ако руснаците и китайците не се притекат на помощ“, казва Ръс Далън, базиран в Маями управляващ партньор в Caracas Capital Markets.\nЧетири проекта на Chevron, осигуряващи 200 хил. барела дневно, може да бъдат закрити, ако гратисният период не бъде подновен. Това може да отслаби Мадуро, защото като миноритарен партньор американската компания получава само около 40 хил. барела дневно от добива.\nОттеглянето на американски доставчици на петролни услуги може да навреди и на други проекти в района на Ориноко, където операторите трябва постоянно да сондират кладенци, така че производството поне да не намалява. Базирани в САЩ компании имат съвместни дружества с контролираната от държавата Petroleos de Venezuela и в други области като езерото Маракаибо.\nСанкциите носят геополитически рискове за САЩ. Ако Мадуро все пак се задържи на власт, американските компании ще загубят влияние във Венецуела и ще дадат на руските си конкуренти като Роснефт шанс да запълнят празнината. Китайски компании също може да се възползват. Дори гратисният период да бъде удължен, несигурността засяга дългосрочното планиране или инвестиции в страната от застрашените компании, коментира Bloomberg.\nОще по темата: Суровини петрол икономиката на Венецуела американски санкции срещу Венецуела\nА от къде ще се захранват щатските рафинерии, заточени на този венецуелски тежък нефт?\nДедовский вертухан - в превод: стрелям без да се целя :)\nАмериканските санкции могат да оставят Венецуела без 50% от петролните


Двигател MotorGuide Xi5 54 Saltwater\nДвигател MotorGuide Xi5 54 Saltwater, Yamaha, Honda, Tohatsu, Minn Kota, Parsun. Изберете между извънбордови двигатели и ел. двигатели, надуваеми лодки и резервни части за тях. Посетете ни на www.hydrostart.com\nЕл. двигател MotorGuide R3-30 FW\nЕл. двигател MotorGuide R3-40 FW\nЕл. двигател MotorGuide R3-45 FW\nЕл. двигател MotorGuide R3-55 FW\nМотор MotorGuide Xi5 54 Freshwater\nКабел конектор за ел. двигател\nОснова за ел. двигател MotorGuide\nЦена: 3599 лева\nMotorGuide Xi5 - представяме ви най-новото в света на ел. двигателите с GPS. Авангардната разработка на MotorGuide включва всички познати екстри досега като сателитна котва, възможност за запаметяване на до 8 точки на закотвяне, възможност за памет за до 8 маршрута, всеки до 6 км дълъг, разполага с 20 нива за скорост на витлото, при закотвено положение можете да отмествате лодката в която искате посока без да се налага да губите закотвянето, круизконтрол и какво ли още не и всичко това по-бързо и по-тихо от всеки конкурент на пазара. Моделът е предназначен за употреба на солена вода и са предвидени всевъзможни защити за максимално дългия му живот. Материалите са на много високо ниво, ботушът е от нов композитен материал, който, дори и да срещне препятствие, успява да се огъне и да отскочи и Xi5 ще продължи да ви служи вярно без никакви последствия. Дистанционното управление е малко и удобно, а всички важни функции са изнесени на отделни бутони и дори и децата лесно се ориентират в тяхното предназначение. MotorGuide Xi5 е мощен инструмент за увеличаване на риболовните ви успехи особено през студените месеци при риболов на джиг, но също така ви дава и огромно предимство при риболов на кастинг, ако трябва тихо и бързо да обхождате трудни участъци от водоема, без да плашите рибата. Xi5 разполага със специален заключващ механизъм, който ви дава възможност за сигурен транспорт, има индикатори за сателитен сигнал, за витло в движение, за ниво на заряда в акумулатора, както и система от звукови сигнали, с която ще ви информира какво точно прави в момента. Всичко в модела е мислено да е лесно, функционално и надеждно и със сигурност би било чест за всеки уважаващ себе си риболовец да притежава MotorGuide Xi5.\n*За максимално удобство използвайте модела в комбинация със специалната основа Motorguide за бързо качване и сваляне на двигателя от лодката, а ако сте с надуваема лодка и се чудите как да монтирате ел. двигателя към носа на лодката, основата за I-Pilot ще ви даде отговора!\nРъководство за употреба на български\nДвигател MotorGuide Xi5 54 Saltwater Мотор MotorGuide Xi5 54 Freshwater Кабел конектор за ел. двигател Кабел MotorGuide Gateway Основа за ел. двигател MotorGuide Ел. двигател MotorGuide R3-30 FW Ел. двигател MotorGuide R3-40 FW Ел. двигател MotorGuide R3-45 FW Ел. двигател MotorGuide R3-55 FW\nДвигател MotorGuide Xi5 54 Saltwater, Yamaha, Mercury, Honda, Tohatsu, Parsun, надуваеми лодки, аксесоари. Изберете извънбордови двигатели, мотори за лодка, ел. двигатели и резервни части. Посетете ни на www.hydrostart.com


Обявиха какво е състоянието на патриарх Неофит, вчера беше приет в болница\nСъстоянието на българския патриарх Неофит, който снощи беше приет в болница, е стабилно. Той все още е в реанимацията, но се чувства добре. По преценка на лекарите може да бъде изведен от реанимацията.\n“Сутринта помолихме патриарх Неофит да изпие чаша кафе и той го изпи“. Това заяви проф. Николай Младенов от болницата, в която е настанен 72-годишният патриарх на Българската православна църква.\n“В момента е изведен от критичното състояние. Той все още е в реанимация, но е в отлично състояние. Възстановени са съответните нарушения, които са констатирани. Днес започна неговата активна рехабилитация, като по-нататък екипът ще реши дали да бъде приведен в по-лек режим“.\nТова съобщи професор Младенов. Той добави с усмивка: “И реанимацията се чувства по-добре, когато има Божи човек в нея – обикновено с Божията помощ правим чудеса!“ Подкрепи ЗАРАТА с поне 1 евро, отнема по-малко от 1 минута. Натисни ТУК\nБорисов: Заплатите на духовниците ще се изравнят с учителските\nПатриархът оглави Божествената св. Литургия в храма „Св. Николай Мирликийски Чудотворец“\nВ Община Стара Загора бяха обсъдени идейния проект и първите…


За изтегляне на игри Точки и кутии! 1.6 за Android\nТочки и кутии!\nОценете тази чудесна възможност да се върнем към тетрадка и се бият в сравнително проста игра, която, по някакъв начин, да ви накара да мислите!\nСъщността на играта: В условия на конкуренция, има точки за всеки ход, играчът може да се направи линия от една точка до друга, трябва да се направи линия, така че да образуват квадрат. Играчът с края на играта ще бъде най-голям брой квадратчета - спечели! В тази игра, вие ще откриете всички стратегически умения и добро логическо мислене, то е много по-трудно, отколкото на Тик-так-палеца!\nИграта е направена в стила изтеглена на полета преносими лист, червен и син химикал, което е хубаво, приятен за окото. Има два режима на игра: един играч режим с изкуствен интелект и режим на игра за до двама играчи на едно и също устройство. В изкуствен интелект, има три нива на трудност, можете да изберете преди мача. В настройките можете да изключите звука и да се премести на приложението на картата с памет SD. Изтегляне на игра и да го оцени за себе си!\nОсобености на играта точките и кутии:\nA пъзел игра за мобилни устройства в класическия жанр, познат от детството\nВъзможността да играе с компютър противник или с приятеля си по едно и също устройство\nТри ниво на трудност: лесно, средно и трудно.\nПроста, но добре изглеждащ анимации и графики на играта\nВ настройките можете да изключите / на звука и да се премести на играта, за SD карта\nизтегляне Точки и кутии! 1.6\nДата на качване 2016-03-06 09:20\nдата инспекция 2016-03-06 09:24:06\nВсички приложения Upsilon Games за mob-core.com


Ясни са първите два полуфиналиста на Евробаскет за жени - Баскетбол - Евробаскет - Gong.bg\nЗащитаващият титлата си отбор на Испания се класира за полуфиналите на Европейското първенство по баскетбол за жени.\nВ Белград испанките постигнаха категорична победа със 78:54 (19:16, 25:12, 17:17, 17:9) над тима на Русия.\nОще до почивката Испания взе предимство от цели 16 точки, което бе непреодолим пасив за руския тим.\nАсту Ндур бе най-резултатна за Испания с 24 точки, докато Марта Шаргай и Лаура Никълс добавиха по 11. За Русия Ксения Левченко реализира 8 точки.\nВ полуфиналите Испания ще играе с победителя от двойката Сърбия - Швеция.\nПо-рано през деня за полуфиналите се класира и Великобритания. В четвъртфинална среща, играна в Белград, британките се наложиха с 62:59 (15:13, 17:9, 16:16, 14:21) над Унгария.\nБаскетболистките, които са водени от бившия национален селекционер на България Хосе Мария Бусета, изиграха отлично първо полувреме, в което допуснаха едва 22 точки и след 20 минути игра имаха преднина от 10.\nВ третата четвърт баскетболистките на Бусета задържаха аванса си и въпреки опита за обрат на унгарките, до такъв не се стигна. Тройка на Агнес Щудер доведе резултата до 59:60 45 секунди преди края, а гардът на унгарките имаше шанс и да изравни със сирената, но пропусна.\nНай-резултатна за победителките от Великобритания бе Теми Фагбенле с цели 29 точки, а 8 добави Джорджия Джоунс. За унгарките Ивон Търнър реализира 11 точки, а с по 10 завършиха Щудер и Кристина Раксани.\nВ полуфинали Великобритания ще играе с победителя от четвъртфинала между Франция и Белгия.


Modernes Apartment Port Grimaud - НАЙ-НИСКИ ЦЕНИ от agoda.com\nModernes Apartment Port Grimaud26 Place Francois Spoerry, Гримо, Гримо, Франция, 83310 - Покажи на картатаИзключителен9,2Въз основа на8отзивиModernes Apartment Port GrimaudВижте повече снимкиВижте повече снимкиВижте всички24снимки\nПри посещение в Порт-Гримо, в Modernes Apartment Port Grimaud ще се почувствате като у дома си, защото предлага квалитетно настаняване и отлично обслужване. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят. Modernes Apartment Port Grimaud предлага безупречно обслужване и необходимите удобства, за да удовлетвори гостите си. Летищен трансфер, семейна стая са само част от нещата, които отличават Modernes Apartment Port Grimaud от останалите хотели в града. Дизайнът на хотела е съобразен с най-високите изисквания за удобство и комфорт, осигурявани от съоръжения достъпни в някои стаи като климатик, отопление, балкон/тераса, iPod докинг станция, хладилник. Освен това в хотела можете да се възползвате от множество предложения за приятно прекарване на свободното време. Насладете се на несравнимото качество на услугите и престижното местоположение на Modernes Apartment Port Grimaud.


Мармитако (Marmitaco de atun) - Рецепта | Gotvach.bg\n» Мармитако (Marmitaco de atun)\nМармитако (Marmitaco de atun)\n"Мармитако или великолепна ароматна морска гозба, донесена от слънчева Испания "\nриба тон - 500 г. пресни филета\nрибен бульон - около 1.2 л\nчушки - 2 бр. зелена + 2 бр. червени и сухи\n1. Накиснете от предната нощ червените чушки и когато са набъбнали и добре хидратирани, изстържете месцето им с остър нож. Накълцайте го или направете на паста.\n2. Нарежете лука и зелените чушки и ги запържете в зехтина до омекване. Оригиналното Мармитако се приготвя в глинен съд, така че ако имате, използвайте го поставяйки директно на котлона.\n3. След като зеленчуците омекнат, сложете и доматеното пюре, чесъна, месото от червените чушки и картофите, нарязани на едри кубчета. Посолете и запържете за 4-5 минути, след което налейте виното. Гответе до изпаряването му. Ръснете червения пипер да се запържи за секунди и веднага залейте с рибния бульон. Варете около 15 минути на тих до умерен огън, а през това време нарежете рибата на едри кубчета и прибавете към ястието. Варете още 5-8 минути и изключете котлона, оставяйки глинената тавичка върху него да си къкри, докато поизстине. Тук е моментът да си добавите още сол, ако е необходимо.\n4. Сервирайте топло, поръсено с прясно накълцан магданоз.\n* За сгъстяване испанците ползват следният трик: при рязането на картофите самият картоф се срязва леко с натиск на палеца се счупва/скършва - така нишестето от тях пада по-лесно и сгъстява чорбичката. Ако желаете, вие може да сгъстите по познатия на нас начин - с малко брашно, размито в студена вода.\nТова ястие идва от Паис Баско, моряшка гозба, много обичана и традиционна за тази зона.\nПотопете се и вие в атмосферата на това място, като го опитате!\n3Мармитако с октопод\n2Хрупкава панировка за риба и пиле\nНе мога да не отбележа че този сайт не ми действа добре ,като ви гледам вкусотиите ОГЛАДНЯВАМ! Излежда страхотно!\nОх и на мен така ми действа, не спирам да качвам килца :))\nПилаф с риба хамсия


Скейтборд SHAUN WHITE Core - Тротинетки, ролери и скейтбордове, Скейтбордове и лонгбордове\nСкейтборд SHAUN WHITE Core\nпродукт - IN 7712\nСкейтборд SHAUN WHITE Core е чудесен скейт за всички скейтъри, които държат на високото качество. Дъската, чиито пластове са изработени от канадски клен са слепени с епоксидна смола, притежава висока устойчивост на натоварвне, гъвкавост и издържливост. Скейтът е широк в двата си края (Double KickTail - двоен край) с което триковете се изпълняват лесно поради факта, че на скейтъра не му е необходимо да обръща внимание коя е предната част и коя задната. Дъската на скейтборд SHAUN White Core отклонява натрупаната енергия при приземяване и я прехвърля далеч от чувствителните зони, скейта е лек и здрав, с качествени шасита, изработени от топлинно обработен алуминий, устойчив на удари. Колелата прилепват перфектно към всякакви повърхности а комбинацията с хромираните лагери ABEC 7 осигуряват отличните характеристики дори и при екстремни карания. В допълнение, той е проектиран и разработен в сътрудничество с Shaun White - световен шампион по скейтборд и два пъти олимпийски шампион по сноуборд и е вниматело тестван от Shaun и неговият екип. Скейтборд SHAUN WHITE Core е идеален за скокове по U рампа, каране в скейт парка, или за free ride. Подходящ е както за начинаещи, така и за по-напреднали скейтъри, изпълняващи сложни трикове.\nВдлъбната форма - повдигнати нос, заден край и страни\nОсигурява максимална гъвкавост и издръжливост\nДъска - 7-пластов канадски клен\nШаси - 5.4 " алуминий, топлинно обработен\nКолела - 5.1 x 3.2 см /101A, HE Urethane\nЛагери - ABEC 7, хромирани\nРазмер на дъската - 81 x 20.5 см.\nГрип - HS790\nКапацитет на натоварване - 100 кг.\n» Скейтборд SHAUN WHITE Core - Тротинетки, ролери и скейтбордове, Скейтбордове и лонгбордове\n» Скейтборд SHAUN WHITE Core, Тротинетки, ролери и скейтбордове, Скейтбордове и лонгбордове, РИТОНИ Магазини за фитнес уреди, спортни стоки и екипировка. Спортни дрехи и аксесоари. Предлагаме велосипеди, спортни обувки. Ниски цени в онлайн магазин за велоергометри, кростренажори, бягащи пътеки, гладиатор, лежанки, степери.


Адрес: к.к.Чайка'',ул.Боян Бъчваров'' 152\nРесторант La mer - наслада за всички сетива\nНасладете се на мига и опитайте нещо изключително в ресторант La Mer. Изискани предястия, фини колбаси и специални сирена, вискококачествени месни специалитети, вкусни десерти и разнообразни сладки изкушения. Богато разнообразие от невероятни предложения приготвени с много любов към клиента и внимание към детайла.\nРесторант La mer посреща своите гости със стилна атмосфера подходяща за романтични вечери, бизнес срещи, корпоративни и частни събития.\nЛятна тераса на която пред погледа ви изниква невероятна картина изпълнена с магнолии, обвити в нежни рози на фона на лазурното море.\nСлед като сте се потопили в уюта и комфорта на класическия интериор в съчетание от естествена зеленина, петзвездно обслужване и неповторимата морска гледка следва да преминете към менюто , предлагащо отлична селекция от ястия със средиземноморски нюанси, подбрани от майстор готвача Стоян Пенев и неговия екип с многогодишен опит в този бранш.


Здравка Владова-Момчева: 2016\nДимо и Мария\n- Пусни бе, пусни, твойта верица – викам на украинеца, а тоя дърррпа ли дърпааа! Абе ша та наръфа кучето бе, бляд нещастна, зарад едно парче месо що са излагаш! А оня ма гледа с бялкавите си очища и ем ръмжи, ем не пуска мръвката… Гладен. Да видиш как човек и пес са дърлят за кокала, че да ти са отще от живота! Мръдни са малко и ти де, нъл ша ти кавалерствам, ша пийш ли с мене едно кафе?\nВ квадратчето зелена площ пред кварталното магазинче на Мария, Димо изтегля Пейката и Масата, без които оживяването на махалата е невъзможно. Сигурна съм, че и те имат души, защото слушат и превръщат клюките в митове. Часът е десет и аз стоя под дървото с пазарска чанта в ръка, готова за среща с Търново. Скалният венец пред очите ми трепти в предстоящата жега на юли. Дом на открито. Сцена 2016 от спектакъла на завръщането ми.\nПубликувано от Здравка Владова-Момчева в 15:04\nПлахи слънчеви петънца докосват мъхестата повърхност на изтормозения обществен мокет в градската библиотека като лапички на котки, преселили се в отвъдното. Покрай етажерките, наблъскани с книги прохождат любопитни дечица, доведени от изнервените си майки за следобедния клуб по четене, в който при подобаваща доза късмет, е напълно възможно да се завърже и социален контакт. Правоъгълни, тихи пътечки заглушават самотното витаене на прозрачни, изискани пенсионери в тематичната аура на рафтовете, където поредици по градинарство, готварство и правила за дресура на домашни любимци, предлагат спасителни заглавия – заместители на делничната самота. Капсулирани по интереси, душите смълчано се наблюдават.\nБарикадирана в уютния ъгъл с компютрите, усърдно търся следи от уникални издания във виртуалния свят на матрицата, където всичко, от достолепното присъствие на „Илиада“, до прелъстителните реклами на бельо в лукавите полета на екрана, се превръща в милостив убиец на времето, прекарано със самата мен. Без тегави мисли за бъдещето. Или раздиращи въпроси за смисъла на живеенето в непреодолими обстоятелства.\nПубликувано от Здравка Владова-Момчева в 16:08\nТой се обръща към мен с „your ladyship” и с церемониална куртоазия сервира на бюрото ми ужасното сутрешно кафе , закупено в навалицата на колежанската кантина. Носи розови ризи с ексцентрични вратовръзки, където цветовете се блъскат като в метро. Пъстри викове за внимание, онемели в усилието да бъдат забелязани и оценени:\n- Обичам да нося собствената си градина на врата – казва Дейв – така никога няма да позволя на лятото да си отиде.\nНенавиждам това, което работи, защото непрекъснато ми се налага да търча с лаптопа до претрупания му офис и да го моля да ми обяснява поредния ъпдейт, който е направил в системата, тъкмо когато съм се научила да се справям с предишния. Колежките ми, обаче, го обожават! Защото Дейв е неоспоримият, ненадминат доставчик на внимание и комплименти за постоянния емоционален дефицит в женската ни, разграчена общност, впила невидимите си критични кабелажи в дрехите, бижутата и обноските на всяка една от нас. Той е гений! Целокупен и индивидуален ухажор за всеобщо ползване. Винаги на разположение. И винаги готов да ни накара да се почувстваме единствени. Също като в онази верига от италианската секция на „Маркс енд Спенсър“ , озаглавена „Пер Уна“ (за единствената), от която усърдно се издокарва цялата дамска половина на малкия град, жадна за марката „уникалност“, която уж им гарантира лелеяната изключителност в очите на разсеяните мъже.\nТой обитава махалата откакто се помня. С едно такова, отнесено от вихъра лице, с дрехи, неясни от употреба, спънат в краката, сякаш всеки момент едното му стъпало ще покрие другото. Не знам къде точно живее. Неговото присъствие винаги е било на улицата. Сред лафовете и клюките на квартала. Край биричките и клиентите в кръчмата. По летния, мърляв калдъръм на „Гурко“, преминаващ като туристите, които го извървяват ежедневно.\nКайо е навсякъде в спомените и завръщанията у дома. Неизменният втори план на привързаността ми към Стария град. Човешки, ухилен превод на търновското безвремие, опит за превръщане на вечността в настояще:\n- Е що седиш с туй кафе насред пътя сега? От малко си беше такоз. Играй, играй с дечурлигата, че като са запъне посред улицата и диша ли диша. Не бой са, Търново си й Търново. Идеш, отиваш си, то си й тука. Няма да тръгне подире ти. Какó да напрайш?\nТигра доведе Суза в моя живот. Понякога става точно така. Отваряш вратата и отвъд прага те очаква някой, когото сякаш винаги си познавал, дори да не си подозирал как изглежда. Душа, облечена в тяло, само за да материализира контакт завинаги.\nЗавинаги запомних онзи тежък ден. Слънцето се цупеше в изпъкналото предно стъкло на колата ми. Не успях да спра, когато видях чудото, защото бях в трафик. Трафикът действа безотказно при неутрализирането на чудеса. Едва успях да зърна двата кръгли пробива в раздърпаното шапито на небосвода, изпълнени с вертикални джунглови цветове – електрически лиани на непонятно Божествено задкулисие. Багрите ме гледаха заговорнически. Най-късото съединение с Висините в моя живот. После отидох да пазарувам.\nПубликувано от Здравка Владова-Момчева в 14:51\nМалката Жаба и Голямата Жаба рамкираха представата ми за престъпност в тийнейджърските години. Физиономиите им, недвусмислено приплоскани от побоища и тъпотия, висяха като суджуци до вратата на градската дискотека в Младежкия дом, та който и да дръзнеше да се промъкне в тарапаната, оставаше я с една – две цигари по-малко, я отнасяше по някой тукмак зад врата. Ей тъй, за хатъра на обществения ред и философската есенция на живота, че дори и при соц-а, няма пълно щастие. А трябваше да има! Нищо, че в наелектризираната тъмнилка на салона мацките подскачахме под изкусителните ритми на „Шери, шери лейди“ с ощипани дупета и сконфузени кавалери. Светлото бъдеще беше близо! И колчем в 18.30 часа ни насмиташе електрификацията, та мъждивите крушки светваха над главите ни с предупреждение да си вадим паспортите, че Народната Милиция приближава, двете Жаби изчезваха яко дим. С братски отскок я до парка, я в заблатената неизвестност на годините, където диското на живота така е приплоскало душите ни като суджуци, че нито се сещаме, нито можем да се познаем…\nПубликувано от Здравка Владова-Момчева в 07:14\nЗабелязвате ли, вие там междинното поколение, как все по-често си мислите за живота като „имало едно време“? Защото да си междинен означава да свиеш душата си до хербарий, а изветрелите спомени да ти хрускат в емоциите като песъчинки след пресушено море.\nТа във времето, дето имало ли го е, нямало ли го е и аз вече не знам, всичко ми беше по мярка. И ключът (за къщата и сърцето ми) вързан с ластик на врата ми, и киселите джанки (издули джобовете и мечтите ми) за замеряне на момчетата в нашата махала. Даже тайната ми любов към Стефчо от голямата група в детската градина, който от четиригодишен можеше да чете и ококорваше въображението ми с най-невероятните истории за коли, които фучели по пътищата с цели … пет километра в час, ме изпълваше като вселена.\nДори нищо да нямаш, все нещо имаш. И аз, сякаш предусетила голямото нямане в настоящето, награбих с безразборни шепи от личното си начало, ама толкова много, че днес, като тръгна по улицата чувам подире ми да дрънчат смеховете и добрините на нищите духом , блажени мои наивности. Толкова малки и простички, колкото са могли да бъдат в ималото ги някога минало свършено време.\nПубликувано от Здравка Владова-Момчева в 12:37\nРазказ за могъщото „сори“\nДа живееш на Остров май наистина означава да свикваш да бъдеш Робинзон. Дълго време отхвърлях тази мисъл, запленена от мулти-то на местното човешко многообразие, но с годините усещам, че колкото повече се сближавам, толкова по-силно се отдалечавам. Не ме разбирате ли? Ами ще ви го обясня. Става въпрос за комуникация. А когато тя е налице в тукашни условия, човек усеща истината за мълчанието на думите. Защото говоренето по местните ширини, изобщо не предполага казване на нещо. А производството на слова е просто конвейер на учтивостта, инсталиран в масовото съзнание и работи без технически сривове поне от двеста години насам. Както и английската ливада. И личното пространство. И негледането в очите. И постоянното „сори“ за всичко, с което сте се захванали, за да изявите себе си. Защото, ако не се извиниш, че съществуваш, няма как да ти бъдат простени нито заетия периметър на Острова, нито опитите ти да го населиш със собствените си навици и индивидуалност.\n- Сори – казвам на Ерик, английския ми съсед в къщата отляво – може ли да те помоля да преместиш колата си малко по-назад, за да успея да направя маневра, че дъщеря ми пристига на гарата след десет минути, а аз искам да съм там навреме, за да я посрещна?\n- Сори – отвръща той – ще го направя след четири минути, защото в момента тече ръгби – турнирът по телевизията и няма шанс да не го догледам.\n- Цори, цори – проточва с източен темперамент натурализираният ни комшия Пийт от пакистански произход – само да предупреди, че денеська ше си гори листьята в гарадината и ши моли да ни викати полисията като миналия път, щото няма да й пожар, ами само... малько огънчи и няма опасност да изгори квартал...\n- Сори - осича рондото на плахата ни комуникация Ерик – да обобщим! Първо – ръгби –турнирът, второ – гарата и трето – никакви палежи извън камината на къщата ви! Тук има правила...\n... и колкото да са жестоки, започват със „сори“, довършвам изречението наум. Защото, ако го изкажа на глас, неразбирането на екзестенциалното ми послание, ще бъде посрещнато с един – единствен въпрос – СОРИ? А от сори до сори, светът се скъсява като полет на комар, погрешно излюпен в лъжата на илюзорно затопляне. Затова се научих да живея така. В мълчанието на думите, които ми казват, че няма смисъл да бъдат изговаряни напразно. Макар че напоследък, поради чрезвичайни обстоятелства, се оказвам принудена да ги употребявам почти ежедневно.\n- Извинете госпожо – за трети път тази седмица възпитано артикулира безупречният полицай пред вратата ми – сори, че ви притеснявам отново. Но пак съм тук, за да ви попитам забелязали ли сте нещо смущаващо в общата паркинг – зона зад къщата? При нас, в офиса, постоянно постъпват оплаквания от вашия съсед мистър Ерик Робъртсън, че в продължение на седмици някой системно разрязва с нож гумите на колата му и той се чувства застрашен от анонимни недоброжелатели.\n- Не господине – почти козирувам аз – нищо такова не съм усетила. Оглеждам внимателно района наоколо, защото вече се опасявам това хулиганство да не сполети и нас, останалите собственици на коли, но всичко ми се струва абсолютно непроменено. Както беше преди петнайсет години, когато се настанихме да живеем тук.\n- Сори тогава – с професионален стоицизъм откликва полицаят – само да ви предупредя, че може отново да ви потърсим за информация. В случай, че установите нещо нередно, моля обадете се на нашия телефон...\nИ аз се осорвам в личния си ад от повтарящи се кадри. Загрижени униформи за насилие над беззащитни коли. Закон и ред в битка с убийството на възпитания порядък. Полицаи и домакини. Господа и дами. Черно и бяло в добрия свят на средната класа, изплашен от лошия нож на неизвестен завистник. Разрез в надуваемото спокойствие. Въздух под налягане като завръщане на душа в неумолимия животосмъртен кръговрат. Където, отиването на шопинг е само аномално солово отклонение в стройния хор на Всемира. Сори, ама трябва да се яде все пак, а днес закъснявам с графика за пазаруване...\nНа паркинга зад собственостите ни грижливият следобед застила традиционен полумрак. Червеният воксхол на съседа ми привлича вниманието със спихнат стоицизъм. До левия му калник смачканата фигура на Ерик нанася ритмични удари с нож по обезобразената гума с някакъв ритуален, първичен ритъм. Две намушквания и пауза. Злост и отчаяние. Автомобилно харакири пред безмълвното, метално племе от коли. Погледите ни се срещат в невъзможност за възпитано обяснение на ситуацията.\n- Сссори? – произнасяме и двамата единствено възможния си реторичен въпрос. Телефонът в ръката ми вибрира за обаждане в полицейския офис. Аз съм порядъчна британска гражданка. И смятам, че честото посещение на питащи униформени у дома е неприемливо за добрата ми репутация.\n- Исках само малко внимание, диър – изшущява съседът – мачовете по ръгби не са достатъчна компания за един стар човек.\nМълчанието ми се съгласява. И няма начин да догоня разбягалите се думи в пулсиращата бездна на моята възпитана, всичко разбираща, наслоена с епохи, човешка душа. Историята да не би да ни казва всичко? И тя има своите тайни за престъпленията, дефинирани в победи в полза на хората. Кинохрониките от задния двор на човечеството подлежат на унищожение. Както и малките грехове на съседите, убиващи колите си, за да покажат, че все още са живи.\n- Утре да ни изведеш с Пийт в бара на Темза за по едно мартини – внезапно изтрясквам аз – и няма да му мрънкаш за огъня в градината. И пиенето е от теб, разбра ли?!\nОчите на Ерик заговорнически разцепват мрака:\n- Разбрах – кимва той – чакам ви там в седем часа.\nДавам на заден и с бесен децибел освобождавам някаква писклива чалга, заточена от години в класиката на изисканите ми вкусове:\n“Ти си бурята в сърцеееето миии” – извива мощната ѝ вибрация в тишината. Все пак съм от Балканите. И обичам да натискам газта. Все едно се изстрелвам в космоса. Днес ще се наложи дори и Ерик да разбере това. Щото иначе ще го изтропам на ченгетата. ЦОРИ!\nПубликувано от Здравка Владова-Момчева в 14:13\nПритча за глобалното съжителство\nПо пътя към село Дрента, в Еленския балкан, има една местност, която сигурно вече се е изгубила след голямото изоставяне на земята ни, набраздена в неизлечими бръчки подир постоянните изпращания на своите живи и мъртви. Едните – отвъд границите ѝ. Другите – отвъд живота.\nМястото прилича на зелена чаша, вдълбана в тревистото дъно на планината, като враснало съкровище, превърнало в пръст скъпоценните тайни на миналото. Там, човек може само да присъства - мимолетна част от пейзажа - до момента на тръгването. След това бурените заличават с горчива влага преходността на мига и обръщайки се назад, пришелецът се чувства изчезнал. Неважен и случаен. Като одушевена драскотина по лицето на Вечността. Твърде временна за Божественото внимание. Наричат мястото „Сръбският кладенец“ и хората го избягват, защото там, където човек не може да отнеме или да прибави нищо към Сътворението, е границата на смъртта. Една коварна полоса между суетните радости и скърби на своите и неясната непознатост на чуждите.\nИ защо да е така?\n„Щото, казват в позлатените брокати на спомена ми трите тленни мадони, които срещнах на „Кладенеца“ с мотики и кошници в ръце, сърби са викали на завряните зетьове в селото ни. Чужди ора, значи. Нетукашни. Та те се събирали на приказка тъдява. Да си поменуват техните си крайове. Да не са мешаме много-много, че да не стане някой сакатлък...“\nТъй ме наставиха тогава. И аз го повлачих подире си туй умодрение. През километрите, които извървях и пристанищата, на които се закотвях. През любовите и омразите. През сънищата и прозренията. През себе си. И през другите. Пред очите на безразличния свят, парнал ме с изпитанията си в кадрите на принудителната мъдрост, без която е невъзможно най-накрая да се намериш и опомниш.\nТа опомних се аз след години. В един скучен офис. Над графите на доклад с език чужд и неясен. Само тръгване. Без завръщане. Бъдеще без спомен за минало. Настояще, към което нищо не можеш да отнемеш или прибавиш. И се вгледах тогава в заледените погледи около мен. И попитах няма ли някой тукашен да го продължи това пусто писане? Щото то не е моето писане, ами тяхното е – без тревите на Вечността ми – само знаци върху хартиена пустиня, тирната върху бюро. С край започва. И с край завършва. А по средата е нищото на отсъствието ми. Понеже духом и божем съм другаде, та силя себе си да се затрия с не-мои писмена.\n„Щото, казват, ти си по-грамотна от нас. Външна си. Пришълка. И по вашите крайове по-така го изучавате езика ни. Истински. Правилно. Граматично. Тука няма кой да го изпише всичкото като тебе. Нас ни трябва нашето си и като няма кой от своите да ни го даде, искаме го от чуждите.“\nТъй ме орисаха тогава. И аз писах, без да обриша сълзите си. Нали само те ми останаха след голямото тръгване по света. И разпнаха праведного българина, па го възкресиха глобален. Насред шумотевицата на новата Вавилония. Дето и да вика подир словото си, ехото отвръща неразбрано. Дето се смесват езиците. А народите бързат към колите си. Да ги отбръмчат по магистралите на своите преселения. И подире им да дрънкат спомени и понятия. Поезии и прози. Науки и разуки. Динамики до забвение на това кой си, защо си и какво, настървений, правиш тъдява? Докато не се блъснеш в себе си. Ей там, на завоя. Среща в пространството с фантома на твоето Аз, завтекъл се към дома на сърцето ти. Защото много станаха сръбските кладенци по пътя, а наше село още се не провижда... И тогава разбираш, че пълно завръщане няма. Че това, което си отпратил да свети напреде ти, си иде оезичено по чужбински. Ама си иде все пак. И те грее със синьо възхищение от непознати и млади очи, дето са го прочели и са настръхнали от светостта му. Ама по своему. Разбрали са го. И са го научили. Ботеву взели духом, а тялом по тяхному изказали:\n„ Oh, You, My God, My fair God,\nWho doesn’t live in Heaven’s up,\nInto my soul and in my heart “.\nЗащото е така! В топилнята на глобалното съжителство, притчите стават всеобщи. Ама ако поне веднъж си ходил до Сръбския кладенец, а после си се усетил изчезващ, добре е да се запомниш такъв какъвто си бил, за да разбереш в какво те превръщат. Иначе – лошо. И няма да има превод за отвъдните гласове на трите орисници, дето си срещнал там. И ще стане голям сакатлък, ако се мешаме много-много с тълпата в подножието на Вавилонската кула. Щото я ще ни стъпчат, я ще ни разпределят да обитаваме другаде. Дето няма да има кладенци, откъдето да отпием от мъдростта на своите рóдни!\nТърновски образи, островни скициДимо и Мария\nТърновски образи, островни скициКрис\nТърновски образи, островни скициДейв\nТърновски образи, островни скициКайо


Кои храни и напитки засилват тревожността | EVA.bg\nКъм какво не трябва да посягате, за да намалите стреса\neva.bg 05 April 2022\nОткъдето и да го погледнем, съвременният живот е пълен със стрес. За съжаление е трудно да се отървем напълно от него, но сме способни да не „наливаме масло в огъня“, когато сме по-напрегнати. Правилното хранене, медитацията, спортът – всички те помагат много, за да намалите нивата на стрес. Разбира се, не можете да откриете ултимативното лекарство в храните, но експертите доказват, че както някои храни ви карат да де чувствате по-добре, така някои правят тъкмо обратното и засилват тревожността. Ето кои са те.\nОбикновено, когато сме подложени на много стрес, първата ни реакция е да посегнем към нещо сладко. Това е напълно естествено – захарните храни стимулират производството на хормона на радостта – серотонин – а точно в този момент се нуждаете именно от това. Експертите обаче съветват да не се изкушавате с десертите, тъй като рафинираната захар предизвиква рязък скок в кръвната глюкоза. Когато ядете храни с висок гликемичен индекс, а десертите са с много висок такъв, винаги след рязкото покачване на глюкозата в кръвта, следва и рязък спад. А това ще ви изцеди напълно, ще ви накара да се чувствате уморени, а при някои хора се стига дори до припадъци и повръщане. Плодовете и натуралното какао са по-добри алтернативи на шоколадовия кекс, който е хванал окото ви. Плодовата захар винаги е по-добър избор от рафинираната. Тя може да ви осигури нужната доза серотонин, без да има толкова резки скокове в кръвната захар.\nИзлишъкът на натрий в организма предизвиква не само повишаване на кръвното налягане, а и остра стресова реакция. В тези моменти обикновено искаме да нападнем пакет чипс или някой друг полуфабрикат. Грешен ход! Това няма да ви накара да се чувствате по-добре, а тъкмо обратното, заради твърде многото сол в тези продукти. Ако желанието ви да хапнете нещо е неконтролируемо, посегнете към ядките или салата с полезни зеленчуци. Тези храни са богати на диетични фибри, витамини и минерали, които не само ще задоволят глада, но и ще подобрят значително цялостното ви състояние.\nЗа кофеина се пише много – както за ползите му, така и за вредите му. И двете страни имат право. Кофеинът има много предимства и в ограничени количества е доста полезен за организма. Но, когато сте подложени на силен стрес, е по-добре да го избягвате. Факт е, че кофеинът стимулира работата на сърцето, повишавайки кръвното налягане. А това стимулира и нервната система.\nВ случай на много стресов ден, нервната система трябва да бъде успокоена, а не обратното. Затова, вместо чаша кафе, в този момент си пригответе билков чай. Той е приятен на вкус, здравословен и успокоява нервите.\nA post shared by EVA magazine (@eva_magazine)\nПочина Рей Лиота\nЧервеното й отива – Амал Клуни на Trust Awards\nШест са им малко! Алек и Хилария Болдуин очакват седмо дете\nДева Касел в 30 визии\nКак да започнем начисто?


градски пространства - "Гласът на Бургас" 98,3 FM\nПърви в страната: Наредба ще формулира облика на градските пространства на Бургас\nЕтикети: бургас, георги дракалиев, градски пространства, наредба, новини от бургас, общински съвет\nБъдеща наредба ще определи изискванията за облика на градските пространства, сградите и архитектурните ансамбли на Бургас. Предложението е входирано като докладна записка от общинските съветници Георги Дракалиев, Николай Стоянов и арх. Петър Статев. „Изготвянето на такава наредба е заложено в промените в Закона за устройството на територията (ЗУТ). Новите правилаОще\nУспение на Пресвета Богородица, Успение Богородично или Голяма Богородица е един от най-големите християнски празници, честван еднакво и от православни, католици и от други християнски деноминации. Този ден е посветен на смъртта на Божията майка или на успението ѝ. Според преданието на този ден апостолите се събрали от местата, където\nДо 4 септември можете да кандидатствате за финансиране по национална програма „Творчески инициативи“\nЖоана Амендоейра: Научих една песен на български, която ще изпея пред публика\nПроф. Хикмет Мехмедов получи „Ключът от кулата“


« Parov Stelar Band – eлектро суинг по австрийски\nСамо за меломани »\nБийтълс манията от години владее света и както е видно, ще си остане непреходна като музиката на групата, която е “виновник” за нея. Неведнъж съм ви запознавал с места, които носят спомена за легендарната четворка и днес ще ви разкажа за едно от тях, свързано не толкова с групата, колкото с легендарния й вокалист.\nЛенън никога не е бил в чешката столица. Това обаче не пречи в Прага да има стена, която носи неговото име и на която, както твърдят фенове, сред многото графити може да се намери автентичен автограф на музиканта. 🙂 Но за това е нужно да си истински ценител на легендарните ливърпулци.\nДо 1980 г. стената на Велкопреворския площад, принадлежала навремето на Ордена на рицарите на малтийския кръст, била пражката стена на плача. Тя била гъсто изписана със стихове и признания в любов. Периодически властите ги заличавали, но скоро те се появявали отново.\nВсичко се променя след трагичната гибел на Джон. Тогава поклонниците на “Бийтълс” направили импровизирана могила, която затрупали с цветя и запалени свещи. А на доскорошното място за интимни признания се появили откъси от песни на групата и графити с образа на певеца. За пражките младежи Ленън е не просто талантлив музикант, но и носител на идеята за свобода. Затова младите хора идвали да напишат по няколко реда от любимата си песен, да изразят на хладния бетон своите чувства и мечти за един по-друг живот – макар това занимание да не било от най-безопасните във все още тоталитарна Чехия.\nВластта естествено давала отпор – надписите неведнъж били замазвани, били поставени камери за постоянно наблюдение. Но отново и отново се появявали не особено лицеприятните за властта текстове и цитати от песни.\nОттогава е минало много време. Днес първоначалният образ на великия ливърпулец вече се е изгубил под пластове боя, изменили са се и посланията. Но Стената продължава да носи неговото име и да бъде символ на мира и любовта – като песните и живота му.


СФСМВР - 15 отбора се пускат в благотворителен турнир за деца на заги\n15 отбора се пускат в благотворителен турнир за деца на заги\n15 отбора се пускат в благотворителен турнир за деца на загинали полицаи\n15 отбора ще вземат участие във втория благотворителен футболен турнир за деца и семейства на загинали служители на МВР. Надпреварата се организира от Синдикална федерация на служители на МВР, Съвета на председателите на синдикалните дружества и Столичен общински съвет.\nНадпреварата ще се проведе на 27, 28 и 29 май на терените на комплекс „Спортна София” в Борисовата градина. Целта е да се съберат средства, които да бъдат дарени на деца на загинали родители от системата на МВР.\nВ момента в България има около 150 такива деца, като част от тях тази година ще бъдат абитуриенти. „Целта на този турнир е да се съберат възможно най-много средства за тези деца. Това са деца на наши колеги, които са загинали по време на изпълнение на служебните си задължения”, коментираха за Гонг от СФСМВР.\nВ турнира ще вземат участие отбори на отделните Регионални полицейски управления, Академията на МВР, Общинска полиция, Транспортна полиция, СДВР, Метрополитен, Гражданска защита и ГДБОП. Освен това ще има два гостуващи отбора – на Столичния общински съвет и сборен журналистически тим. Всеки участник в надпреварата ще внесе задължителна такса от 10 лева.\nФутболният турнир е едно от многото събития, които се организират от СФСМВР в помощ на децата на загинали полицаи, които биват подпомагани финансово.\nМотото на инициативите е „С обич за децата, в памет на бащите герои”. Миналата година бе организиран и първия благотворителен футболен турнир, като организаторите обещават той да се превърне в традиция. Инициативи свързани със събирането на средства за тези деца ще бъдат организирани освен в София още в Варна, Бургас, Кюстендил, Благоевград и други големи български градове.\nЖелаещите да се включат в дарителската кампания за деца и семейства на загинали служители на МВР могат да го направят в набирателен фонд: